S-1385/2023

Mál þetta, sem dómtekið var í dag, er höfðað með ákæru, útgefinni af lögreglu-stjóranum á höfuðborgarsvæðinu 21. febrúar 2023, á hendur H-kvk-þgf L-kvk-þgf M-kvk-þgf, kt. [...], [...], [...], fyrir umferðar- og lögreglulagabrot með því að hafa, miðvikudaginn 22. júní 2022, ekið bifreiðinni EP- K96 svipt ökurétti og óhæf til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist metýlfenidat 13 ng/ml, O- desmetýltramadól 75 ng/ml, tramadól 385 ng/ml, zópíklón 40 ng/ml, klónazepam 31 ng/ml og kódein 260 ng/ml) um [...] við [...]í [...][...].

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og [...]. Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.“

Verjandi ákærðu krefst vægustu refsingar er lög leyfa og málsvarnarþóknunar sér til handa.

Fyrir liggur að mál þetta, S- 1385/2023, hófst upphaflega með útgáfu fyrirkalls vegna framangreindrar ákæru, dags. 21. febrúar 2023, þar sem hún var boðuð til fyrirtöku málsins 26. apríl s. á. Fyrirkallið var birt fyrir maka ákærðu á lögheimili hennar 21. mars s. á. Í fyrirkallinu var tekið fram að yrði ekki sótt þing af hennar hálfu mætti hún búast við því að fjarvist hennar yrði metin til jafns við það að hún viðurkenndi að hafa framið þau brot sem hún væri ákærð fyrir og að dómur yrði lagður á málið að henni fjarstaddri. Við fyrirtöku málsins 26. apríl sl. mætti ákærða ekki þrátt fyrir löglega birt fyrirkall og hafði ekki boðað forföll og því var dómur kveðinn upp í þinghaldinu í samræmi við a-lið 1. mgr. 161. gr. laga nr. 88/2008. Var ákærða dæmd í 45 daga fangelsi, svipt ökurétti ævilangt og til greiðslu 229.792 króna í sakarkostnað.

Ákærða krafðist endurupptöku málsins á grundvelli 1. mgr. 187. gr. laga nr. 88/2008 með beiðni, dags. 7. júní 2023, sem var móttekin í Héraðsdómi Reykjavíkur 8. júní sl. Í beiðninni kom fram sú krafa að málið yrði endurupptekið og málsúrslitum breytt á þann veg að ákærða yrði sýknuð af kröfum ákæruvaldsins. Byggði ákærða kröfu sína á því að annar aðili hefði ekið bifreið hennar umrætt sinn. Krafan var tekin fyrir í Héraðsdómi Reykjavíkur 15. júní sl. þar sem fallist var á kröfu ákærðu um endur-upptöku málsins og í samræmi við 1. mgr. 189. gr. laga nr. 88/2008 falla réttaráhrif fyrrnefnds dóms niður þar til málinu lýkur á ný í héraði.

Við fyrirtöku málsins 12. september 2023 neitaði ákærða sök og kvaðst ekki muna eftir atvikinu. Málið var tekið fyrir að nýju 18. september, þar sem ákærða breytti afstöðu sinni og játaði verknað í samræmi við ákæru og var málið dómtekið í kjölfarið. Krefst ákærða vægustu refsingar sem lög leyfa. Þá krefst verjandi ákærðu hæfilegrar málsvarnarþóknunar að mati dómsins sem greiðist úr ríkissjóði.

Ákærða er fædd í [...]. Samkvæmt framlögðu sakavottorði, dags. 17. febrúar 2023, gekkst ákærða undir greiðslu sektar með viðurlagaákvörðun Héraðsdóms Suðurlands [...]2017 vegna aksturs undir áhrifum lyfja. Þá gekkst hún aftur undir greiðslu sektar með viðurlagaákvörðun Héraðsdóms Reykjavíkur [...] 2019, m. a. fyrir akstur undir áhrifum ávana- og fíkniefna. Þá var hún dæmd til greiðslu sektar með dómi Héraðsdóms Suðurlands [...]2022, m. a. fyrir akstur undir áhrifum lyfja, akstur undir áhrifum ávana- og fíkniefna og akstur svipt ökurétti.

Við ákvörðun refsingar er við það miðað að ákærða hafi nú í þriðja sinn, og innan ítrekunartíma, sbr. 3. mgr. 71. gr. almennra hegningarlaga nr. 19/1940, gerst sek um akstur undir áhrifum ávana- og fíkniefna og í annað sinn gerst sek um akstur svipt ökurétti. Ákærða lagði fram ýmis gögn í málinu sem varpa ljósi á heilsufarssögu hennar, lyfjameðferð og lyfjanotkun. Í ljósi sakaferils ákærðu ogþess að hún braut af sér skömmu eftir að hún var dæmd fyrir umferðarlagabrot, m. a. fyrir akstur undir áhrifum lyfja, eru ekki forsendur til þess að hverfa frá venjubundinni ákvörðun refsingar vegna brota hennar nú og verður refsingin óskilorðsbundin, sbr. til hliðsjónar dóm Landsréttar frá 19. mars 2021 í máli nr. 3/2020.

Með hliðsjón af framangreindu og skýlausri játningu ákærðu þykir refsing hennar hæfilega ákveðin 30 daga fangelsi. Með vísan til lagaákvæða í ákæru er ákærða svipt ökurétti ævilangt frá birtingu dómsins að telja. Ákærða greiði málsvarnarþóknun verjanda síns, G-kk-ef G-kk-ef lögmanns 497.178 krónur sem ræðst af tímaskýrslu hans. Þá skal ákærða greiða 229.792 krónur í sakarkostnað samkvæmt framlögðu yfirliti.

S-kvk-nf H-kvk-nf héraðsdómari kveður upp dóm þennan.

DÓMSORÐ:

Ákærða, H-kvk-nf L-kvk-nf M-kvk-nf, sæti fangelsi í 30 daga.

Ákærða er svipt ökurétti ævilangt frá birtingu dómsins að telja.

Ákærða greiði málsvarnarþóknun skipaðs verjanda síns, G-kk-ef G-kk-ef lögmanns, 497.178 krónur, og 229.792 krónur í annan í sakarkostnað.

S-kvk-nf H-kvk-nf